open-index/open-wikipedia-markdown huggingface dataset:
Marshall Flinkman

**Marshall J. Flinkman** on kuvitteellinen hahmo yhdysvaltalaisessa televisiosarjassa *[[Alias (televisiosarja)|Alias]]*. Häntä esittää näyttelijä Kevin Weisman.

## Hahmon kuvaus
Marshall on luonteeltaan panikoiva, ujo ja sosiaalisesti epävarma, hän usein änkyttää puhuessaan ja eksyy asiasta. Hän tekee myös viittauksia elokuviin ja kirjallisuuteen. Monet pitävät hänen käyttäytymistään omituisena.

## Taustaa
Marshall J. Flinkman syntyi 29. joulukuuta 1971 Los Angelesissa, Yhdysvalloissa. Hänet rekrytoitiin Arvin Sloanen alaisuuteen SD-6:en, CIA:n salaiseen osaan, vuonna 1997. Hänestä tuli tekniikkapuolen johtaja, joka suunnittelee kaikki laitteet, joita muut käyttävät kenttäoperaatioilla. Hän pyytää välillä kollegaansa Sydney Bristow'ta ottamaan kuvia eri maiden nähtävyyksistä pitääkseen yllä peitetyötään, minkä hän on uskotellut äidilleen. 

## Hahmon tarina
Marshall työskentelee SD-6:n tekniikassa. Hän ei tiedä, että SD-6 kuuluu oikeasti terroristiorganisaatio Allianssiin. Toisella kaudella CIA onnistuu vihdoin kaatamaan SD-6:n ja Allianssin, minkä jälkeen Marshall siirtyy CIA:n palvelukseen ja hänestä tulee tärkeä osa tiimiä. Kaudella Marshall joutuu ensimmäistä kertaa kentälle, minkä seurauksena hänet kidnapataan. Myöhemmin hän löytää yhteisen sävelen NSA:n agentti Carrie Bowmanin kanssa ja alkaa seurustella hänen kanssaan. 

Kaksi vuotta myöhemmin Marshall on liikuttunut saadessaan tietää kuolleeksi luullun Sydneyn olevan elossa. Carrie odottaa parin ensimmäistä lasta. Myöhemmin pari menee naimisiin ja Carrie synnyttää pojan, Mitchellin. Myöhemmin vakoojaksi paljastunut Lauren Reed ampuu Marshallia, mutta hän selviää.

Neljännellä kaudella Marshall värvätään CIA:n salaiseen osastoon, APO:on, mistä hän ei saa kertoa kenellekään, edes Carrielle. Kaudella Sydney siepataan ja Marshall joutuu pelastamaan hänet. Viidennellä kaudella Marshall ystävystyy uuden tietokoneasiantuntija Rachel Gibsonin kanssa. Arvin Sloane sieppaa heidät kauden lopussa, mutta heidät pelastetaan. Sarja päättyy, kun näytetään vuosia eteenpäin, jolloin selviää, että Marshallilla ja Carriella on kolme poikaa ja neljäs tuloillaan.

## Lähteet
* http://www.alias-tv.com/marshall.html
* Alias-sarja
Mr. Scarface Is Back

**Mr. Scarface Is Back** on rap -artisti Scarfacen ensimmäinen albumi, joka ilmestyi 3. lokakuuta 1991. Albumi saavutti Yhdysvalloissa 23. huhtikuuta 1993 RIAAn hyväksymän kultalevyn rajan. Albumia pidetään yhtenä parhaista Gangsta rap -tyylin levyistä.

## Kappaleet

## Sijoitukset

## Singlet
Eric Weiss

**Eric Weiss** on kuvitteellinen hahmo yhdysvaltalaisessa televisiosarjassa *[[Alias (televisiosarja)|Alias]]*. Häntä esittää näyttelijä Greg Grunberg.

## Hahmon tarina
Eric Weiss syntyi 17. huhtikuuta 1968 Los Angelesissa, Yhdysvalloissa. Myöhemmällä iällä hän liittyi CIA:han, jossa hänen työparinsa ja ystävänsä on Michael Vaughn. Vaughn ja Weiss tapaavat Sydney Bristow'n ensimmäistä kertaa tämän tullessa CIA:han liittyäkseen kaksoisagentiksi, jotta voisi auttaa CIA:na esiintyvän terroristiorganisaatio Allianssin kaatamisessa.

Toisella kaudella Weiss saa ampumahaavan kaulaan, mikä pakottaa hänet muutamaksi kuukaudeksi lepoon. Kolmannella kaudella hän yllättyy kuullessaan Sydneyn kuoleman olleen lavastus. Hän auttaa masentunutta Sydneytä muuttamaan hänen naapuriinsa ja hankkii hänelle Liisa Ihmemaassa -kirjan kolmannen painoksen Sydneyn menetettyä kaiken omaisuutensa. Neljännellä kaudella Weiss värvätään CIA:n salaiseen osastoon, APO:on. Hän alkaa myös seurustella Sydneyn siskopuolen Nadia Santosin kanssa.

Viidennellä kaudella Weiss saa työtarjouksen Washington D.C.:stä "läheltä presidenttiä", minkä hän ottaa vastaan jättäen sarjan. Hän palaa myöhemmin viimeistä kertaa APO:a avustamaan.

## Lähteet
* http://www.alias-tv.com/eric.html
* Alias-sarja
Leiraksen lääkeainetehdas

**Leiraksen lääkeainetehdas** on tehdas, joka aloitti lääkeaineiden valmistuksen vuonna 1960. Se oli Suomen ensimmäinen lääkeainetehdas. 

Vanha tehdasrakennus sijaitsi Artukaisten lentokentän kiitotien eteläpuolella, Huhtamäen tehdasalueella Jalostaja Oy:n rakennuksen lähellä Turussa. 

Vuoteen 2001 asti Leiraksen lääkeainetehdas oli osa Leirasta ja kuului Huhtamäki-konserniin. Leiraksen lääkeainetehdas on toiminut nimellä *Leiraksen lääkeainetehdas*, *Leiras Fine Chemicals Oy* sekä nykyään nimellä *PCAS Finland Oy*.

## Lääkeainetehtaan historiaa

Lääkeainetehtaan suunnittelu aloitettiin jo vuonna 1958. Vuonna 1960 käyttöönotetun lääkeainetehtaan alkuperäinen tarkoitus oli tutkia ja kehittää uusia valmistusmenetelmiä. Suurin osa tuotannosta meni vientiin, osa Leiraksen lääketehtaan valmisteisiin ja muille kotimaan lääketehtaille. Ensimmäinen tehdas oli suunniteltu alkuaan lähinnä koetehtaaksi, mutta toiminta laajeni, ja laajennusosien rakentamisen myötä vähitellen tehtaasta tuli myös tuotantolaitos. 

Pääosa tuotteista oli synteettisiä lääkeaineita. Mutta tuotanto-ohjelmassa oli myös ergot-alkaloidien valmistusta, joita eristettiin itse sopimusviljelyksillä tuotetuista torajyvistä. 1970-luvun alussa torajyväviljely oli jo säännöllistä ja tuotantoa varten viljeltyä alaa noin 200 hehtaaria. Viljelyssä käytettiin hyväksi ''Claviceps purpurea'' -sientä, jonka rihmastopahka muodosti torajyvän.

Tehtaalla tutkittiin ja kehitettiin myös bioteknisiä menetelmiä. 1970-luvun alkupuolella hankittiin tuotantoon fermentointilaitteisto, joilla pyrittiin torajyvän sukulaissieni *Claviceps paspalian* tuottamiseen liuoksessa, jolloin sitä oli mahdollista käyttää puolisynteettisten alkaloidien valmistukseen.

Vanha tehdas purettiin teknisesti vanhentuneena vuonna 1989. Nykyinen tehdasrakennus on vuodelta 1983.

## PCAS Finland Oy

PCAS Finland Oy on suomalainen hienokemian alan yritys, joka on erikoistunut farmaseuttisesti aktiivisten aineiden kehitykseen ja valmistukseen lääketeollisuudelle.

## Lähteet

## Aiheesta muualla
* PCAS Finland Oy
* PCAS
That Sounds Good to Me

}}
**That Sounds Good to Me** on Josh Dubovien esittämä kappale, joka edusti Yhdistynyttä kuningaskuntaa vuoden 2010 Eurovision laulukilpailussa. Kappale jäi kilpailun finaalissa viimeiselle sijalle ja sai 10 pistettä. Niistä 4 tuli Irlannilta, 3 Georgialta, 2 Azerbaidžanilta ja 1 Albanialta.

Kappale on tyyliltään europoppia. 

## Lähteet
Suomen vahvin nainen

**Suomen vahvin nainen ** on vuodesta 2000 alkaen järjestetty Suomen vahvin mies -kilpailun rinnakkaiskilpailu, joka on tarkoitettu suomalaisille naisille. Kilpailussa mitellään erilaisissa voimaa mittaavissa lajeissa.

## Suomen vahvin nainen -kilpailun voittajat

## Lähteet

## Aiheesta muualla
*Suomen vahvin mies -organisaatio
Rusnavgeoset

**Rusnavgeoset** on keväällä 2010 perustettu paikannusteknologian yhteisyritys. Sen omistaa puoliksi yhdysvaltalainen Trimble ja puoliksi venäläinen Russian Space Systems-yritys (venäjäksi ОАО Российские космические системы).

Yhtiön tarkoitus on luoda GLONASS-päätelaitteita Venäjän markkinoille.

## Lähteet

## Aiheesta muualla
* RNIIKP:n sivuston tiedote
Diego Lugano

**Diego Alfredo Lugano Moreno** (s. 2. marraskuuta 1980 Canelones, Canelonesin departementti,  Uruguay) on uruguaylainen jalkapalloilija, pelipaikaltaan keskuspuolustaja. Hän pelasi ammattilaisena vuosina 1999−2018. Uruguayn maajoukkueessa hän pelasi 91 ottelua.

## Seurajoukkueura
Vuonna 2002 Lugano siirtyi brasilialaisseura São Pauloon, aikaisemmin hän oli edustanut kotimaansa Nacionalia, jossa voitti maan mestaruuden 2001, ja Plaza Coloniata. Kolme vuotta myöhemmin hän voitti joukkueessa Campeonato Paulistan, Copa Libertadoresin sekä seurajoukkueiden maailmanmestaruuskilpailun. Samana vuonna hänet valittiin myös Etelä-Amerikan parhaaksi puolustajaksi. Hän voitti Brasilian-mestaruuden 2006. Hänet valittiin sarjan parhaaksi puolustajaksi kolmena vuonna peräkkäin.

Kesällä 2006 Lugano siirtyi Fenerbahçeen. Hän voitti Turkin Superliigan mestaruuden 2007 ja 2011 sekä Turkin supercupin 2007 ja 2009. Hän pelasi seurassa viiden kauden aikana 125 liigaottelua ja teki 22 maalia.

Vuoden 2011 elokuussa Lugano siirtyi ranskalaiseen Paris Saint-Germainiin, josta hän lähti kevääksi 2013 lainasopimuksella espanjalaiseen Málagaan. Vuonna 2013 hän siirtyi englantilaiseen West Bromwich Albioniin ja vuonna 2015 ruotsalaiseen BK Häckeniin Kaudella 2015−2016 hän pelasi paraguaylaisessa Cerro Porteñossa. Hän päätti ammattilaisuransa São Paulossa 2016−2018.

## Maajoukkueura
Lugano pelasi ensimmäisen maaottelunsa Uruguayn joukkueessa  Paraguayta vastaan marraskuussa 2004. Hän pelasi Uruguayn kaikissa kuudessa ottelussa Copa Américassa 2007. Ensimmäisen maaottelumaalinsa hän teki  Venezuelaa vastaan kesäkuussa 2008. 

Lugano pelasi MM-kilpailuissa 2010 neljänneksi sijoittuneessa Uruguayn joukkueessa kuusi ottelua. Välieräottelun Alankomaita vastaan hän joutui jättämään väliin polvivaivojen vuoksi.  Copa Américassa 2011 hän pelasi täydet minuutit kaikissa kuudessa ottelussa Uruguayn voittaessa maanosan mestaruuden. MM-kilpailuissa 2014 hän kärsi jälleen polvivaivoista ja pelasi vain yhden ottelun, mikä jäi samalla hänen viimeiseksi maaottelukseen. Kaikkiaan hän pelasi 95 maaottelua ja teki yhdeksän maalia.

## Lähteet

## Aiheesta muualla
* Esittely Fenerbahçen virallisella kotisivustolla
* Esittely PSG:n virallisella kotisivustolla
Heribert Conrad Reuterskjöld

**Heribert Conrad Reuterskjöld** (aiemmin Reuterskiöld, ) oli suomalainen kenraalimajuri.

Ruotsin armeijan palveluksessa Reuterskjöld osallistui 1788 - 1790 Kustaa III:n Venäjän sotaan ja joutui vangiksi Ruotsinsalmella.  Suomen sodassa 1808 - 1809 Reuterskjöld haavoittui Siikajoen taistelussa.  Reuterskjöld erosi Ruotsin armeijan palveluksesta 1810 everstiluutnanttina. 

Muutettuaan Suomen sodan jälkeen Suomeen Reuterskjöld nimitettiin Keisarillisen Suomen hallituskonseljin talousosaston jäseneksi 1811. Hänet nimitettiin 13.3.1813 Suomen sotaväen vt. tarkastajaksi ja ylennettiin kenraalimajuriksi 22.1.1817. Reuterskjöld nimitettiin Suomen senaatin sotilastoimituskunnan päälliköksi 15.2.1820 ja samalla määrättiin Suomen sotaväen divisioonankomentajaksi.

Reuterskjöldin vanhemmat olivat ratsumestari Axel Didrik Lagersparre, vuodesta 1734 Reuterskiöld ja Eva Anna, o.s. Wefverstedt. Hän oli vuodesta 1813 naimisissa turkulaisen Viveka Eleonora Lagerborgin kanssa. Ruotsalaisen Reuterskiöld-aatelissuvun suomalainen haara merkittiin Suomen ritarihuoneeseen sen järjestäytyessä vuonna 1818 numerolla 106, nimellä Reuterskjöld. 

## Lähteet
Kotkan Sanomat

**Kotkan Sanomat** oli Kotkassa ilmestynyt suomenkielinen sanomalehti. Lehti kuvaili kantaansa suomenmieliseksi, vapaamieliseksi ja kansanvaltaiseksi, ja työväenkysymystä käsitellään työväenliikkeen periaatteiden mukaisesti. Kirjeenvaihtajia oli Helsingissä, Viipurissa ja muissakin kaupungeissa ja maaseudulla. Kymenlaakson asioita seurattiin erityisen tarkasti. 

Lehti pyrki edistämään työväestön henkistä ja aineellista tilaa ja naisten oikeuksia kaikilla aloilla. Raittiusasioissa lehti oli ehdottoman raittiuden kannalla. Lehdessä on ilmestynyt myös lisälehti *Nuorukaisten ystävä*, joka sisälsi uskonnollista lukemista ja hartauskirjoituksia.

*Kotkan Sanomien* näytenumero ilmestyi 20. joulukuuta 1882, ja se alkoi ilmestyä säännöllisesti vuonna 1883 kerran viikossa keskiviikkoisin. Vuonna 1891 lehti alkoi ilmestyä kaksi kertaa viikossa (tiistaina ja lauantaina) ja 1899 kolme kertaa viikossa (tiistaina, torstaina ja lauantaina). Lehden viimeinen numero ilmestyi 17. joulukuuta 1903. 

## Lähteet
Antti Neuvonen

**Antti Juhana Neuvonen** (8. marraskuuta 1937 Saari – 22. heinäkuuta 2011 Tuusula) oli suomalainen kuvanveistäjä. Hän suunnitteli muun muassa Suomessa vuosina 1990–2002 käytössä olleet viimeiset markan kolikot.

## Ura
Neuvonen syntyi seitsenlapsiseen pienviljelijäperheeseen. Hän kävi Suomen Taideakatemian koulun 1959–1963 ja debytoi vuonna 1961 Jyväskylässä. Neuvosen varhaiset työt olivat lähinnä tyyliteltyjä ihmishahmoja, mutta 1970-luvun alussa hän teki joukon abstrakteja veistoksia, joilla sai kuvataiteen valtionpalkinnon vuonna 1971. Vuosikymmenen jälkipuoliskolla hän palasi tyyliteltyihin hahmoihin.

Neuvonen on veistänyt muun muassa *[[Kansojen ystävyyden monumentti|Kansojen ystävyyden monumentin]]*, alkuperäiseltä nimeltään *Ystävät ja kylänmiehet*, joka sijaitsee Helsingin Itäkeskuksen Ystävyydenpuistossa. Se pystytettiin YYA-sopimuksen 35-vuotisjuhlan kunniaksi vuonna 1983. Veistoksesta pienempi versio *[[Rauhan lapset]]* lahjoitettiin *[[Maailman rauha (patsas)|Maailman rauha]]* -veistoksen vastalahjaksi Moskovaan vuonna 1990, ja se sijaitsee Moskovan pohjoisosassa Ystävyydenpuistossa. Neuvosen muita julkisia töitä ovat *Lasaruksen herääminen* Kemiön kirkossa (1964), *Nauhaleikki* Ohkolan sairaalassa Mäntsälässä (1977), *Pysäkillä* Hyrylän terveyskeskuksessa Tuusulassa (1979), Pietari Hannikaisen muistomerkki Parikkalassa (1983), Eino Leinon muistoreliefi Tuusulan Nuppulinnassa (1983) sekä *Kanavankaivajat* (1980) ja vuosien 1939–1944 sotien muistomerkki (1986) Saarella.

Neuvosen tuotantoon kuuluu myös mitaleja ja vuosina 1990–2002 käytössä olleet viimeiset markan kolikot. Hän voitti Suomen Rahapajan kolikkouudistuskilpailun vuonna 1988 ja suunnitteli 10 ja 50 pennin kolikot vuonna 1990 sekä 1, 5 ja 10 markan vuonna 1993. Luontoaiheinen kymmenen markan kolikko, jossa on kuvattuna pihlajanoksa ja metso, valittiin vuonna 1994 maailman kauneimmaksi käyttörahaksi.

Neuvonen työskenteli opettajana taideoppilaitoksissa, viimeksi Taideteollisessa korkeakoulussa vuosina 1982–1988. Hänelle myönnettiin valtion taiteilijaeläke vuonna 1995. Neuvosen viimeiseksi työksi jäi vuonna 2001 Suomen Rahapajan lyöttämä *Muistojeni markka* -muistoraha.

## Yksityiselämä
Neuvonen asui Tuusulan Kellokoskella. Hänen puolisonsa oli taiteen kandidaatti Marja Neuvonen (o.s. Erkkilä) vuodesta 1963. Neuvosilla on kaksi lasta, joista poika Petri Neuvonen (s. 1964) on arkkitehti.

## Kuvia teoksista

Tiedosto:Kanavankaivajien muistopatsas by Antti Neuvonen.JPG|*Kanavankaivajien muistopatsas*, 1980, Parikkala.
Tiedosto:Pietari Hannikaisen muistomerkki by Antti Neuvonen.JPG|*Pietari Hannikaisen muistomerkki*, 1983, Parikkala.
Tiedosto:Antti Neuvonen Kansojen ystavyyden monumentti 1983.jpg|*[[Kansojen ystävyyden monumentti]]*, 1983, Helsinki.
Tiedosto:Saari sankarimuistomerkki.JPG|Sankarimuistomerkki Rauhan taipaleella, 1986, Saari, Parikkala.


## Lähteet
Igis

**Igis**  (retoromaaniksi *Eigias* tai *Aigias*) on kylä ja entinen kunta itäisessä Sveitsissä, Graubündenin kantonissa, Reinin laaksossa, noin 500 - 1&nbsp;400 metrin korkeudessa. Igis ja Mastrils yhdistyivät Landquartin kunnaksi 1.1.2012. Kunnan pinta-ala oli 10,9 km² ja vuoden 2008 lopussa kunnan väkiluku oli 7&nbsp;529. 

## Lähteet

## Aiheesta muualla
* Igis Sveitsin historiallisessa tietosanakirjassa (saksaksi)
Radu Sîrbu

**Radu Alexei Sîrbu** (s. 15. kesäkuuta 1978 Chișinău, Moldavian SNT) on moldovalainen laulaja. Hän oli jäsenenä *[[O-Zone]]* -lauluryhmässä.  Soolouransa debyyttilevyn *Alone* hän julkaisi vuonna 2006. Hän tuottaa musiikkia myös muille artisteille. Vuonna 2020 hän levytti yhteisen kappaleen *Lay Down* Arsenie Todirașin kanssa.

## Lähteet

## Aiheesta muualla
*Kotisivut
San Francisco–Oakland Bay Bridge

**San Francisco–Oakland Bay Bridge** (paikalliset käyttävät yleisesti lyhyempää nimeä **Bay Bridge**, siltaan viitataan myös lyhenteellä **SFOBB**) on San Franciscon lahden ylittävä silta. Bay Bridge avattiin liikenteelle 12. marraskuuta 1936. Alkuperäinen silta on osa Interstate 80 -moottoritietä ja se yhdistää Oaklandin San Franciscoon. Bay Bridgen osuus San Franciscosta Yerba Buena -saarelle, joka on San Franciscon lahden puolivälissä, koostuu kahdesta peräkkäisestä riippusillasta, jotka yhdistyvät ankkurituella. Yerba Buenan ja Oaklandin välinen osuus on ulokeristikkosiltojen ja ristikkosiltojen yhdistelmä. Silta on kaksikantinen, yläkannen liikenne kulkee kohti San Franciscoa. Siltaan kuuluu myös kaksikerroksinen tunneliosuus Yerba Buenalla.

Sillan itäosa on rakennettu uudelleen ja avattiin liikenteelle 2. syyskuuta 2013.

## Lähteet
Bob Yannes

**Robert Yannes** (s. 1957) on yhdysvaltalainen insinööri. Hän kehitti Commodore 64 -tietokoneesta tutun SID-äänipiirin työskennellessään Commodorelle mikropiirejä valmistaneessa MOS Technology -yrityksessä 1980-luvun alussa. 

Yannes on myös yksi syntetisaattorivalmistaja Ensoniqin perustajista.

Yannesin mukaan markkinoilla olevat äänipiirit olivat primitiivisiä ja tavoitteena oli kehittää piiri, jota voisi käyttää myös ammattimaisissa syntetisaattoreissa.

Simulaatiot piirin toiminnasta ennakoivat että filtteritoiminto ei suorituisi hyvin, mutta virheen korjaamiseen ei ollut mahdollisuutta.

Yannes osallistui myös Commodore VIC-20:n prototyypin kehitykseen, joka vaikutti lopulliseen kahden ryhmän ideoista koostuvaan malliin.

## Lähteet

## Aiheesta muualla

* Yannesin haastattelu vuodelta 1996
Murcia-San Javierin lentoasema

**Murcia-San Javierin lentoasema**  on yhdistetty siviili- ja sotilaslentoasema, joka sijaitsee Espanjassa San Javierin kunnassa. Lentoasemaa käyttävät muun muassa lentoyhtiöt Air Nostrum, Easyjet, Iberia, Jet2.com, Norwegian Air Shuttle, Ryanair ja Scandinavian Airlines.

## Lähteet
St. Petersburg-Clearwaterin kansainvälinen lentoasema

**St. Petersburg-Clearwaterin kansainvälinen lentoasema** () on lentoasema, joka sijaitsee Pinellasin piirikunnassa, Floridassa kymmenen kilometriä St. Petersburgista pohjoiseen. Vuonna 2015 sitä käytti 1&nbsp;645&nbsp;402 matkustajaa.

## Lentoyhtiöt
Lentokenttää käyttäviä lentoyhtiöitä ovat muun muassa:

* Air Transat
* Allegiant Air
* Locair
* SeaCoast Airlines
* Sunwing Airlines
* USA3000 Airlines

## Lähteet

## Aiheesta muualla
* Lentoaseman kotisivu 
*
Amerikkalainen sydänmato

**Amerikkalainen sydänmato** (*Dirofilaria immitis)* on nisäkkäiden sydämessä loisiva, sydänmatotaudin aiheuttava sukkulamatolaji. Se on erityisesti koiran loinen, mutta  tartuntoja on tavattu harvakseltaan myös kissalla, sudella, kojootilla, ketulla, fretillä, merileijonilla ja majavalla sekä erittäin harvoin myös ihmisellä. Ihmisellä loinen ei kykene kasvamaan toukkamuodosta madoksi, mutta se voi aiheuttaa keuhkoihin kystiä, jotka keuhkokuvassa näyttävät kasvaimilta.

Tartunnan saa ainoastaan madon toukkamuotoja sisältävän hyttysen imiessä uhrista verta; eläimet eivät suoraan voi tartuttaa toisiaan.

Sydänmatotautia on perinteisesti pidetty trooppisten alueiden ongelmana, mutta loiset ovat levinneet yhä pohjoisemmille vyöhykkeille. Euroopassa sydänmatotautia esiintyy erityisesti Välimeren maissa (Italiassa, Espanjassa, Portugalissa ja Etelä-Ranskassa). Tautia esiintyy myös muun muassa Australiassa ja Japanissa.

Sydänmato voi täysikasvuisena olla yli 30&nbsp;cm pitkä. Madot elävät keuhkovaltimossa ja harvemmin myös sydämen oikeassa puoliskossa. Loisen kasvu isäntäeläimen verenkierrossa toukasta täysikasvuiseksi kestää yli puoli vuotta.

Sydänmatotartunta aiheuttaa tyypillisesti sydämen oikean puoliskon laajenemisen ja seinämän paksuuntumisen sekä hengitystieoireita. Lisäksi kroonisen verenkiertohäiriön seurauksena maksa voi vaurioitua. Tartunta voi vaurioittaa myös munuaisia. Oireita ei välttämättä ilmene, ja siksi tartuntaa voi olla vaikea diagnosoida. Pahimmassa tapauksessa sydänmatotauti aiheuttaa eläimen äkillisen kuoleman.

Tartuntaa voidaan ehkäistä reseptilääkkeillä.

## Katso myös
*Ranskalainen sydänmato

## Lähteet

## Aiheesta muualla
* Orion Pharma Pyörömadot. Viitattu 30.5.2010.
* Laji.fi: ''Dirofilaria immitis''
* UniProt: Taxonomy - ''Dirofilaria immitis'' 
* University of Michigan, Animal Diversity Web (ADW): ''Dirofilaria immitis''
Lead the Meerkats

**Lead the Meerkats** on Rovaniemeläisen Lapland Studio-peliyhtiön tekemä Nintendo Wiiware peli mangusteista. Peli julkaistiin Euroopassa 28. toukokuuta 2010 ja julkaistaan USA:ssa myöhemmin. Lead the Meerkats on ensimmäinen Suomessa tehty Wii-konsolipeli.

Lead the Meerkatsissa pelaajat ohjastavat nuorta mangustia halki aavikoituneen savannin vaarojen, minkä lisäksi huolehdittavana on kokonainen mangustilauma alati kasvavine reviireineen.

## Lähteet

## Aiheesta muualla
* Pelin tuottaneen Lapland Studio -yrityksen kotisivut
Kuningatarneidonkieli

**Kuningatarneidonkieli** (*Echium wildpretii*) on pituudeltaan kolmimetrinen, karvainen neidonkielten sukuun kuuluva kasvi, jolle ovat ominaisia hyvin runsaslukuiset kukinnot.

Kuningatarneidonkielen kukat houkuttelevat erittäin voimakkaasti mehiläisiä.

## Levinneisyys
Kuningatarneidonkieli kasvaa kotoperäisenä pääasiassa Kanariansaarilla, erityisesti Teneriffalla.

## Lähteet
Kaasuvaunu

**Kaasuvaunu** () oli natsi-Saksassa ja Neuvostoliitossa kehitetty väline ihmisten tuhoamiseen. Natsit ottivat kaasuvaunut käyttöön, koska ampuminen oli massateloituksista vastanneille Einsatzgruppien jäsenille psykologisesti liian kuormittavaa ja lisäksi hidasta. Kaasuvaunun ilmatiiviiseen takaosaan johdettiin moottorin käydessä syntyneet pakokaasut, minkä seurauksena uhrit kuolivat häkämyrkytykseen ja tukehtumiseen. Kaasuvaunut olivat kaasukammioiden edeltäjiä.
Rauhan lapset

**Rauhan lapset** () on kuvanveistäjä Antti Neuvosen veistämä veistos, jonka Helsingin kaupunki lahjoitti 1990 Moskovan kaupungille vastalahjaksi Moskovan lahjoittamasta Maailman rauha -veistoksesta. *Rauhan lapset* sijaitsee Moskovan pohjoisosassa Leningradin valtatien varressa Ystävyydenpuistossa lähellä sen sisäänkäyntiä.

Veistos on osaversio Neuvosen toisesta työstä *[[Kansojen ystävyyden monumentti]]*, joka sijaitsee Helsingin Itäkeskuksen Ystävyydenpuistossa.

## Lähteet
Will Tippin

**William ”Will” D. Tippin** on kuvitteellinen hahmo yhdysvaltalaisessa televisiosarjassa *[[Alias (televisiosarja)|Alias]]*. Häntä esittää näyttelijä Bradley Cooper.

## Hahmon tarina
William "Will" D. Tippin syntyi 8. maaliskuuta 1973 Austinissa, Teksasissa. Hän tapasi ystävänsä Sydney Bristow'n ja Francie Calfon yliopistossa, mistä hän valmistui toimittajaksi. Will on aina ollut ihastunut Sydneyyn. Ensimmäisellä kaudella, kun Sydneyn kihlattu Danny Hecht murhataan, Will alkaa pakkomielteisesti tutkia tämän murhaa. Danny murhattiin, koska hän tiesi Sydneyn olevan SD-6:n vakooja, joten Sydney pyytää Williä lopettamaan tutkimuksensa. Sen sijaan Will pääsee SD-6:n jäljille ja sopii tapaamisen erään tietolähteen kanssa. Tapaamisessa hän saakin tietää Sydneyn olevan vakooja, minkä seurauksena hänet laitetaan CIA:n turvataloon suojaan. Hänet kuitenkin siepataan ja häneltä kidutetaan tietoja SD-6:sta. Sydney ja Jack pelastavat hänet ja lavastavat hänet huumeaddiktiksi, mikä takaisi sen, että hänen juttunsa SD-6:sta ei ole totta.

Toisella kaudella Will rekrytoidaan CIA:lle tutkijaksi. Hän ihastuu ystäväänsä Francie Calfoon ja pari suutelee. Ennen kuin suhdetta ehditään viedä eteenpäin, Francie murhataan ja hänet korvataan geneettisellä kopiolla, Allison Dorenilla, jonka tehtävänä on päästä käsiksi CIA:n resursseihin. Kauden lopulla Will löytää lääkettä, jota geeniterapiapotilaat käyttävät, saaden tietää totuuden. Sen sijaan Allison löytää Willin tiedoista hänen kansion ja tajuaa Willin olevan jäljillään, joten hän puukottaa Williä.

Kaksi vuotta myöhemmin kolmannella kaudella selviää, että Will oli selvinnyt puukotuksesta ja hänet oli laitettu todistajansuojeluun. Sydney, joka ei muista mitään kuluneista kahdesta vuodesta, löytää uniterapian avulla vihjeen, johon liittyy Will. Hän etsii Willin ja ystävät ovat onnellisia tavatessaan jälleen. Will ja Sydney päätyvät sänkyyn, mutta eivät vie juttuaan pidemmälle. Will kohtaa Allisonin uudelleen ja tappaa hänet kostoksi Francien kuolemasta, minkä jälkeen hän palaa takaisin uuteen elämäänsä.

Will esiintyy viimeistä kertaa sarjan viidennellä kaudella. Hänet siepataan ja häntä käytetään syöttinä Sydneylle. Sydney pelastaa Willin, mutta Willin päähän on asetettu pommi, jolla sieppaajat kiristävät Sydneytä tuomaan erään asiakirjan. Sydney onnistuu lopulta pelastamaan Willin. Will kertoo, että hän aikoo kosia tyttöystäväänsä ja pyytää Sydneytä bestmanikseen, minkä jälkeen Willistä ei enää kuulla.

## Lähteet
* http://www.alias-tv.com/will.html
* Alias-sarja
Mikael Backlund

**Mikael Backlund** (s. 17. maaliskuuta 1989 Västerås, Ruotsi)  on ruotsalainen jääkiekkoilija, joka pelaa Calgary Flamesissa. Hän osaa pelata sekä keskellä että laidassa. Backlundin vahvuuksiin kuuluu liike ja pelisilmä. Hän on hyvä aloittaja ja kahden suunnan hyökkääjä.

## Ura
Backlund on Västerås IK:n kasvatti. Hän pelasi ensimmäiset miesten pelinsä kaudella 2005–2006 HockeyAllsvenskanissa, jolloin vasta 16-vuotias Backlund sai tililleen 12 ottelua. Kaudella 2006–2007 hän pelasi 18 miesten peliä, mutta kausi jäi lyhyeksi polvivamman takia ja Backlund pelasi loppukevään lähinnä Västeråsin junioreissa. Kesällä  Calgary Flames varasi Backlundin ensimmäisellä kierroksella 24. pelaajana.

Kauden 2007–2008 Backlund pelasi Västeråsissa. Hän teki kauden jälkeen kolmen vuoden tulokassopimuksen Flamesin kanssa. Backlundin kausi 2008–2009 alkoi vielä lainalla Västeråsissa, mutta hän siirtyi Flamesin organisaatioon nuorten MM-kilpuilujen jälkeen. Backlund pelasi ensimmäisen NHL-ottelunsa 8. tammikuuta 2009 New York Islandersia vastaan. Loppukausi kului kuitenkin WHL-joukkue Kelowna Rocketsissa. Backlund voitti Rocketsissa WHL:n mestaruuden ja hän oli pudotuspelien paras maalintekijä 13 osumallaan. Hänet valittiin myös CHL:n viikon pelaajaksi 21. huhtikuuta 2009.

Backlund pelasi kauden 2009–2010 kokonaan Flamesin organisaatiossa. Hän pelasi suurimman osan kaudestaan vielä farmijoukkue Abbotsford Heatissa, mutta pääsi pelaamaan myös 23 NHL-ottelua tehoin 1+9=10. Backlund teki ensimmäisen NHL-maalinsa 28. tammikuuta 2010 Phoenix Coyotesia vastaan. Ensimmäisellä kokonaisella NHL-kaudellaan 2010–2011 hän teki 73 runkosarjaottelussa tehot 10+15=25.

Syyskuussa 2023 Backlund teki Flamesin kanssa kaksivuotisen jatkosopimuksen. Samalla Flames nimesi Backlundin kapteenikseen. Syyskuussa 2025 Backlund solmi Flamesin kanssa kaksivuotisen ja yhteensä 6,5 miljoonan dollarin arvoisen jatkosopimuksen.

## Maajoukkue

Backlund kuului ikäkausimaajoukkueiden vakionimiin. Hän pelasi alle 18-vuotiaiden MM-kilpailuissa vuosina 2006 ja 2007. Vuonna 2007 Backlund voitti pronssia ja hän voitti turnauksen maalipörssin kuudella osumallaan. Backlund pelasi alle 20-vuotiaiden MM-kilpailuissa vuosina 2008 ja 2009. Hän voitti molemmista hopeaa. Backlund oli vuoden 2009 kisoissa Ruotsin paras maalintekijä viidellä osumallaan.

Aikuisten MM-kilpailuista Backlundilla on kultaa 2018, hopeaa 2011 sekä pronssia 2010 ja 2014.

## Muuta
Backlundin eno on entinen Ruotsin maajoukkueessakin pelannut jalkapalloilija Gary Sundgren. 

Backlund on suomalaistaustainen. Hänen isovanhempansa ovat kotoisin Tampereelta sekä Nokialta.

## Tilastot

## Lähteet
*
*
*
*

### Viitteet
Ystävyydenpuisto (Moskova)

**Ystävyydenpuisto** () on puisto Moskovan pohjoisosassa Leningradin valtatien varrella. Puistossa on runsaasti Moskovan kaupungin lahjaksi saamia veistoksia, muun muassa Antti Neuvosen teos *[[Rauhan lapset]]*, jonka Helsingin kaupunki lahjoitti Moskovan kaupungille 1990. Lähellä sitä on Unkarin ja Neuvostoliiton ystävyyden patsas vuodelta 1976. Puistoa on sanottu lahjaveistosten häätöpaikaksi. Se on kuitenkin kaunis ja hyvin hoidettu puisto.

Puisto on perustettu 1957, jolloin Moskovassa pidettiin Maailman nuorison ja ylioppilaiden VI maailmankonferenssi. Osallistujat istuttivat puistoon 3&nbsp;000 puuta.

## Lähteet

## Aiheesta muualla
Dirikkidikloridi

**Dirikkidikloridi** eli **rikkimonokloridi** (S2Cl2) on rikin ja kloorin muodostama epäorgaaninen yhdiste. Yhdistettä käytetään kumin vulkanoinnissa ja orgaanisessa synteesissä.

## Ominaisuudet
Huoneenlämpötilassa dirikkidikloridi on kellertävän punertavaa nestettä. Yhdiste liukenee bentseeniin, tetrakloorimetaaniin ja hiilidisulfidiin. Veden kanssa dirikkidikloridi reagoi muodostaen vetykloridia, rikkiä ja rikkidioksidia. 
:2 S2Cl2 + 2 H2O → SO2 + 4 HCl + 3/8 S8

Dirikkidikloridi kykenee liuottamaan rikkiä. Polysulfaanit reagoivat dirikkidikloridin kanssa muodostaen kloorattuja useita rikkiatomeja sisältäviä yhdisteitä.

Dikkirikkidikloridi esiintyy huoneenlämpötilassa niin kutsuttuna gauche-konformaationa. Yhdisteellä on isomeerinen muoto S=SCl2, joka muodostuu dirikkidikloridia fotolysoimalla.

## Valmistus
Dirikkidikloridia valmistetaan sulassa muodossa olevan rikin ja kloorikaasun välisellä reaktiolla. Klooria ollessa ylimäärin muodostuu lisäksi rikkidikloridia.
:S8  +  4 Cl2  →  4 S2Cl2

## Käyttö
Dirikkidikloridia voidaan käyttää kumin kylmävulkanoinnissa. Yhdiste soveltuu tosin vain ohuiden tuotteiden vulkanoimiseen sillä dirikkidikloridi pystyy tunkeutumaan kumin sisälle vain lyhyen matkan.

Ensimmäisessä maailmansodassa taistelukaasuna käytettyä sinappikaasua valmistettiin dirikkidikloridin ja eteenin välisellä reaktiolla.
:S2Cl2  +  2 C2H4  →  (ClC2H4)2S  +  1/8 S8

Dirikkidikloridia käytetään myös tionyylikloridin ja orgaanisten yhdisteiden valmistukseen.

## Turvallisuus
Dirikkidikloridi on syövyttävää. Aine aiheuttaa hengitettynä yskää ja hengenahdistusta. Pitempiaikainen altistuminen voi johtaa keuhkopöhöön. Nieltynä dirikkidikloridi aiheuttaa huonovointisuutta tai jopa tajuttomuuden.

## Lähteet

## Aiheesta muualla
*Dirikkidikloridin käyttöturvallisuustiedote, Sigma Aldrich, viitattu 18.1.2015.
Mäntymaaorava

**Mäntymaaorava** (*Tamias amoenus* tai *Neotamias amoenus*) on maaoravien sukuun kuuluva jyrsijä, jonka levinneisyys on Kanadan ja Yhdysvaltojen alueilla. 
Nisäkäsnimistötoimikunta ehdotti tämän lajin suomenkieliseksi uudeksi nimeksi ”keltamäntytikutakua”.

## Lähteet
*ITIS: Tamias amoenus 
*Nisäkäsnimistötoimikunta: Nisäkäsnimistö 2008. Luonnontieteellinen keskusmuseo, Helsingin yliopisto: Keltamäntytikutaku (''Tamias amoenus'')

### Viitteet
Julian Reister

**Julian Reister** (s. 2. huhtikuuta 1986 Hampuri) on saksalainen tennispelaaja. Parhaimmillaan hän on ollut miesten maailmanlistalla sijalla 92. Hän ei ole voittanut vielä yhtään ATP-turnausta.

## Tennisura
Reister pelasi ensimmäisen ATP-turnauksensa Baselissa lokakuussa 2006, mutta hävisi 1. kierroksella Guillermo García-Lópezille luvuin 6–7(4), 2–6. Vuonna 2007 hän hävisi Baselin turnauksessa 1. kierroksella Roko Karanušicille 0–6, 3–6.

Vuonna 2010 Reister selviytyi pääsarjaan Brisbanen turnauksessa, jossa hän hävisi 1. kierroksella Florent Serralle 7–6(3), 6–7(5), 5–7. Seuraavaksi hän pääsi karsintojen kautta mukaan Ranskan avoimiin, missä hän voitti 1. kierroksella 27:nneksi sijoitetun Feliciano Lópezin 6–1, 7–6(5), 6–2, joka oli hänen kaikkien aikojen ensimmäinen ATP-otteluvoitto. Seuraavaksi hän voitti Olivier Rochusin toisella kierroksella 6–2, 6–2, 7–6(5). Kolmannella kierroksella hän joutui maailmanlistan ykköstä ja turnauksen hallitsevaa mestaria Roger Federeriä vastaan. Federer voitti ottelun 6–4, 6–0, 6–4. Ensimmäistä kertaa Wimbledonin pääsarjassa pelannut Reister voitti avauskierroksella Rik de Voestin, mutta hävisi toisella kierroksella Xavier Malisselle.

## Lähteet
* 
### Viitteet
Staccato

**Staccato** () on eräs tapa, jolla nuotit soitetaan. Staccato soitetaan lyhyesti ja terävästi, ja se merkitään pisteellä nuotin ylä- tai alapuolelle. Staccaton vastakohta on legato. Staccato-nuottien välissä on aina tauko, ja ne voidaan kestoltaan jakaa edelleen lyhyisiin ja hyvin lyhyisiin (*staccatissimo*) nuotteihin.

## Lähteet

## Aiheesta muualla
Jerry Ossi

**Jerry Ossi** (s. 4. elokuuta 1969 Suonenjoki, Suomi) on suomalainen ammattikehonrakentaja. Hänet on hyväksytty IFBB-ammattilaiseksi. Hän on 168,5 cm pitkä ja painaa kilpaillessaan 87 kg ja offseasonilla 93-95 kg.

## Kilpailuhistoria

* 2017 NFE Bodybuilding -90kg 2.
*2011 
**British GP 2011 -90 kg 6.
*2009 
**Finnish nationals -90 kg 1. + overall 1.

*2008 
**Loaded Cup GP Denmark -90 kg 1. + overall 3.

*2006
**Nordic championships -90 kg 1. + overall 2.
**Finnish nationals -87,5 kg 1. + overall 1.
**Nutrition Outlet GP Sweden -90 kg 1. + overall 3.
**Oslo GP Norway -90 kg 1. + overall 1.
**Loaded Cup GP Denmark -90 kg 1. + overall 3.
**Boosman GP Finland 1.

*2004
**Finnish nationals -87,5 kg 1.

*2001
**Finnish nationals  -80 kg 2.

*2000
**Finnish nationals  -80 kg 1.

## Lähteet

## Aiheesta muualla
* Jerry Ossin profiili hänen kotisivuillaan
Janus Dissing Rathke

**Janus Dissing Rathke** (25. heinäkuuta 1991) on tanskalainen näyttelijä, joka teki läpimurtonsa elokuvassa *[[Martinin unelma]]* vuonna 2006.

Rathke tunnetaan Tanskassa myös nuorena laulajana. Hän on ollut mukana vain kolmessa elokuvassa, mutta on silti saanut suuren suosion Tanskassa.

## Filmografia
* *[[Martinin unelma]] (2005) 
* *Der var engang en dreng* (2006) 
* *Julefrokosten* (2009) 
* *Bora Bora'' (2011)

## Lähteet
Granada CF

**Granada Club de Fútbol** on espanjalainen jalkapalloseura Granadasta Andalusiasta. Sen edustusjoukkue pelaa maan toiseksi korkeimmalla sarjatasolla Segunda Divisiónissa.

Seura perustettiin nimellä Club Recreativo Granada vuonna 1931. Seuran joukkue on pelannut Espanjan korkeimmalla sarjatasolla Primera Divisiónissa kaikkiaan 23 kautta vuosina 1941–1945, 1957–1961, 1966–1967, 1968–1976 ja 2011–2017. Parhaimmillaan se sijoittui sarjan kuudenneksi kausina 1971–1972 ja 1973–1974. Viimeisimmän korkeimmalta sarjatasolta putoamisen jälkeen Granada pelasi enimmäkseen kolmanneksi korkeimmalla sarjatasolla Segunda División B:ssä, mutta käväisi 2000-luvun alussa talousvaikeuksien vuoksi myös Tercera Divisiónissa. Kausina 2009–2011 joukkue saavutti kaksi peräkkäistä sarjanousua ja nousi Segunda B:stä Primeraan, jossa se pelaa kaudella 2011–2012 ensimmäistä kertaa 35 vuoteen. Espanjan cupissa eli silloisessa Copa del Generalísimossa Granada ylsi vuonna 1959 loppuotteluun, jossa se hävisi Barcelonalle maalein 4–1.

Seuran organisaatiomuoto muutettiin kesällä 2009 niin sanotuksi urheiluosakeyhtiöksi (*sociedad anónima deportiva*), jonka pääomistajaksi tuli italialainen Pozzon perhe, joka omistaa myös Udinesen.

## Pelaajat
:*Tilanne 10. elokuuta 2024.*

## Lähteet

## Aiheesta muualla

* Seuran sivusto
Pikkumaaorava

**Pikkumaaorava** (*Tamias minimus* tai *Neotamias minimus*) on kooltaan pienin maaoravien sukuun kuuluva jyrsijä. Laji on laajasti levinnyt Pohjois-Amerikassa.

## Lähteet
Iroquois Theatren palo

**Iroquois Theatren palo** oli 602 kuolonuhria vaatinut tulipalo 30. joulukuuta 1903 Chicagossa. Se oli kuolleitten määrällä mitaten tuhoisin rakennuspalo Yhdysvaltain historiassa. Kaksi kolmasosaa menehtyneistä oli naisia ja lapsia.

Iroquois Theatre -teatteri, jota pidettiin "täysin palovarmana", sijaitsi West Randolph Streetillä Chicagon North Sidellä. Onnettomuusiltana kaikki 1&nbsp;724 paikkaa olivat täynnä ja seisomapaikoilla oli 200 lisää. Kipinästä syttyneet verhot paloivat nopeasti, minkä jälkeen satoja tukehtui palokaasuihin. Toiset tallautuivat paniikissa pakoa yrittäneiden jalkoihin. Huolimatta uloskäyntien sulkemisesta ja selkeistä laiminlyönneistä ketään ei asetettu vastuuseen palon jälkeen.

Teatterissa oli paloesirippu, mutta sitä ei saatu toimimaan kunnolla ja se juuttui puoliväliin näyttämöaukkoa. Teatterissa oli myös muita turvallisuuspuutteita, jotka huomattiin jo muutaman viikon päästä teatterin valmistuttua, kuten lavan vetokuilun puuttuminen, puinen proskenionin kaari ja riittämätön määrä uloskäyntejä. Teatterissa oli suuret rautaportit, jotka estivät parvekkeella olevia katsojia siirtymästä kalliimmille paikoille. Kapeat paloportaat, sekavat reitit katsomosta uloskäynneille, verhojen taakse piilotetut hätäuloskäynnit ja monimutkaiset lukot uloskäyntien ulkopuolella tekivät teatterista katastrofialttiin.

"Siniparran" loppuunmyydyn matinea-esityksen aikana 30. joulukuuta 1903 kaarilamppu meni oikosulkuun ja sytytti musliiniverhon. Tuli levisi köysiullakolle ja sytytti sen yllä olevat maalatut kulissit, josta tuli levisi katon rakenteisiin. Asbestinen paloesirippu oli jumiutunut, eikä sitä voitu laskea alas. Takanäyttämön kaksiosaisten lastausovien avaaminen loi vastavedon ja muutti palon tulimereksi, joka vyöryi talon yläosan läpi. Lukitut rautaportit estivät yleisöä pakenemasta. Arvioiden mukaan tulipalossa kuoli 575 ihmistä ja 30 kuoli seuraavana päivänä palovammoihin ja muihin vammoihin.

## Lähteet

## Aiheesta muualla
Townsendinmaaorava

**Townsendinmaaorava** (*Tamias townsendii* tai *Neotamias townsendii*) on maaoravien sukuun kuuluva jyrsijä, joka elää pääosin Pohjois-Amerikan luoteismetsissä. Laji sai nimensä yhdysvaltalaiselta luonnontieteilijältä John Kirk Townsendilta.

Nisäkäsnimistötoimikunta ehdotti lajin uudeksi suomenkieliseksi nimeksi ”oregonintikutakua”, mutta suomen kielen lautakunta ei pitänyt tällaista muutosta perusteltuna.

## Lähteet
*ITIS: Tamias townsendii 

### Viitteet
Niels-Christian Holmstrøm

**Niels-Christian Holmstrøm** (s. 23. helmikuuta 1947) on tanskalainen jalkapallovalmentaja ja entinen hyökkääjä. Hän on toiminut urallaan myös FC Kööpenhaminan urheilutoimenjohtajana ja Tanskan maajoukkueen konsulttina. Nykyään hän toimii Kjøbenhavns Boldklubin puheenjohtajana.

## Ura pelaajana

Holmstrøm aloitti pelaajauransa Kjøbenhavns Boldklubissa 1967 ja oli jo seuraavalla kaudella joukkueen sekä koko liigan paras maalintekijä KB:n juhliessa mestaruutta. Nuori hyökkääjä nousi jo vuonna 1968 Tanskan maajoukkueeseen debytoiden joulukuussa ottelussa Irlantia vastaan. Holmstrømin maajoukkueura jäi tauolle 1969, kun hän siirtyi ammattilaiseksi Alankomaihin ADO Den Haagin joukkueeseen. Tuolloin ammattilaispelaajilla ei ollut asiaa maajoukkeeseen. Hän pelasi Alankomaissa myös HFC Haarlemissa, mutta kärsi loukkaantumisesta, jonka piti päättää koko hänen uransa.

Holmstrøm palasi kotimaahansa ja pelasi KB:ssä voittaen Tanskan mestaruuden 1974. Hän palasi myös maajoukkueeseen 1973 ja toimi myös maajoukkueen kapteenina. Mestaruuskauden jälkeen hän siirtyi Ranskaan FC Girondins de Bordeaux'hon, jossa pelasi uransa kolme viimeistä vuotta. Tanskan maajoukkueen ammattilaiskielto oli purettu 1971 ja Holmstrøm jatkoi myös maajoukkueessa marraskuuhun 1976 saakka.

## Meriitit pelaajana

* Tanskan maajoukkue (2): 1968, 1974
* Tanskan liigan maalikuningas (2): 1968, 1974
* Tanskan cup: 1969
* Tanskan vuoden pelaaja: 1974

## Pelaajauran jälkeen

Pelaajauransa jälkeen Holmstrøm siirtyi Kastrup BK:n päävalmentajaksi 1978 ja tuli seuraavana vuonna valituksi Tanskan vuoden valmentajaksi. Hän toimi myös Boldklubben 1903:n ja KB:n päävalmentajana, kunnes ilmoitti lopettavansa valmennusuransa 1986. 

Vuonna 1999 Holmstrøm siirtyi FC Kööpenhaminan palvelukseen urheilutoimenjohtajaksi. Syyskuussa 2001 hän nousi kahden ottelun ajaksi seuran päävalmentajaksi Kent Karlssonin äkillisen lähdön vuoksi. Hän toimi 2000-luvun menestysseuran urheilutoimenjohtajana vuoteen 2006 saakka. Tuona aikana seura voitti neljä Tanskan mestaruutta.

Jätettyään FCK:n Holmstrøm on toiminut seuran palveluksessa konsultin tehtävänä. Lisäksi hän on toiminut vastaavissa tehtävissä Tanskan maajoukkueessa. Nykyään hän kuuluu myös UEFA:n seurafooruumiin, jossa hän on KB:n puheenjohtajana.

## Meriitit valmentajana

* Tanskan vuoden valmentaja: 1979
Vastakuva

**Vastakuva** on elokuvatekniikka, jossa kuvataan vuorotellen kahta henkilöä, jotka katsovat toisiaan. Vastakuvaa käytetään erityisesti keskustelukohtauksissa. Jatkuvuusleikkauksessa ensimmäinen kuvattava hahmo katsoo yleensä vasempaan ja toinen oikeaan.

Yleensä vastakuvat kuvataan toisen henkilön olan ylitse. Tällaisia kuvia kutsutaan ulkoisiksi vastakuviksi. Jos kumpikin hahmo on yksittäisessä kuvassa yksin, niin hahmot yhdistetään toisiinsa katseella. Vastakuvista pyritään saamaan toisensa kaltaiset. Mittakaava, sommittelu ja kuvakulmat ovat samat molempia henkilöitä esittävissä kuvissa.

## Lähteet
Tamias alpinus

***Tamias alpinus*** eli ***Neotamias alpinus*** on maaoravien sukuun kuuluva jyrsijä, joka painaa noin 80 grammaa. Nisäkäsnimistötoimikunta ehdotti lajin suomenkieliseksi nimeksi ”sierranevadantikutakua”.

## Lähteet
*ITIS: Tamias alpinus 

### Viitteet
Je ne sais quoi

**Je ne sais quoi** on islantilaisen Hera Björkin esittämä kappale, joka edusti Islantia vuoden 2010 Eurovision laulukilpailussa. Kappale sijoittui kilpailun finaalissa 19. sijalle 41 pisteellä.

Vaikka kappaleen nimi on ranskaa (suom. 'en tiedä mikä', so. 'jokin'), lauletaan se paria lausetta lukuun ottamatta englanniksi. Kappaleesta on tehty myös kokonaan ranskankielinen versio.

## Lähteet
Luettelo Kauhajoen Karhussa pelanneista koripalloilijoista

Tämä on luettelo Kauhajoen Karhun miesten edustusjoukkueessa Korisliigaa tai kansainvälisiä sarjoja vähintään yhden ottelun pelanneista koripalloilijoista. Taulukon ottelumäärät päivitetty kauden 2022–2023 jälkeen.
Smile (Michael Jacksonin kappale)

**Smile** on yhdysvaltalaisen laulajan Michael Jacksonin kuudes ja viimeinen vuoden 1995 albumilta  julkaistu single. Se julkaistiin 20. tammikuuta 1998. Kappale on cover-versio Charles Chaplinin samannimisestä teoksesta. Single vedettiin pois markkinoilta pian julkaisunsa jälkeen, jolloin siitä on tullut vähäisen saatavuutensa myötä yksi arvokkaimmista ja harvinaisimmista Jacksonin tuotteista.

## Kappaleet
* ”Smile” (lyhyt versio)
* ”Is It Scary” (radioversio)
* ”Is It Scary” (Eddie’s Love Mix Radio Edit)
* ”Is It Scary” (Downtempo Groove Mix)
* ”Is It Scary” (Deep Dish Dark & Scary Radio Edit)
Kaiken keskellä yksin

**Kaiken keskellä yksin** () on Dean Koontzin 1996 julkaistu kauhu- jännitysromaani. Kirja julkaistiin suomeksi Book Studion kustantamana; Tarmo Haaralan suomentamana 1997.

## Juoni

Chyna Shephard, jolla on ollut karu lapsuus, joutuu yhtäkkiä vaaralliseen tilanteeseen opiskelijakaverinsa luona, kun vieras mies tappaa Lauran ja tämän vanhemmat. Mies ei tiedä, että Chyna on talossa ja aikoo lähteä pois matkailuautolla ja viedä Lauran ruumiin mukanaan. Chyna päättää kostaa ystävänsä kuoleman ja piiloutuu matkailuautoon miehen huomaamatta. Matkalla Chyna saa tietää, että mies pitää Ariel-nimistä tyttöä vankinaan ja päättää pelastaa tämän. 

## Henkilöt
### Chyna Shephard
Kirjan päähenkilö. Omaa ruskeat lyhyet hiukset. On joutunut kestämään paljon äitinsä monien miesystävien takia, eikä siksi luota kehenkään. Kova lapsuus on koulinut hänestä itsenäisen taistelijan.
### Laura
Chynan ainoa ystävä, joka kuolee kirjan alussa. Hänellä on vaaleat hiukset ja hän on hyvin kaunis. 
### Vess
Kirjan "pahis", sekopää, joka tappaa ihmisiä silkasta mielihyvän tunteesta. Hän on hämmästyttävän komea. 
### Ariel
Vessin vangitsema 16-vuotias tyttö, jolla on pahoja traumoja vankina olemisesta, eikä puhu. Hänen vaaleat hiuksensa ovat pitkät.

## Lähteet
Substantiivitauti

**Substantiivitaudiksi** on kielenhuollossa, kirjoittamisen ja tekstiviestinnän opetuksessa nimitetty yksinkertaisen predikaattiverbin korvaamista merkitykseltään abstraktin substantiivin ja sopivan verbin liitolla. Suomen kielessä tällaisia verbejä ovat esimerkiksi *olla*, *tehdä*, *suorittaa*, *osoittaa*, *toteuttaa*, *toteutua*, *tapahtua*, *ilmetä*, *esittää*, *vaikuttaa*. Näin syntyy sellaisia lauseita kuin *naimattomien naisten määrä osoittaa lisääntymistä*, *pyykin ulkokuivausta suoritetaan* tai *toteutetaan hintojen korotus*, sen sijaan että tapahtuminen ilmaistaisiin verbillä: *naimattomien naisten lukumäärä kasvaa*; *pyykkiä kuivatetaan ulkona*; *korotetaan hintoja*.

Substantiivitaudin arvostelu perustuu näkemykseen, että verbi on lauseen ydin. Saksalainen kirjailija Ludwig Reiners sanoi, että verbi on ”lauseen selkäranka, joka katkeaa, jos toiminta puristetaan substantiiviksi ja predikaatiksi otetaan 'yleisverbi'”. ”Substantiivitautisia” lauseita pidetään raskaina ja vaikeammin hahmotettavina ja substantiivin määritteistä syntyviä sanaketjuja hankalammin ymmärrettävinä. Substantiivijohdokset voivat olla merkitykseltään hämäriä ja onttoja, ja kun tapahtumiin viitataan usein muodikkailla ja terminomaisilla substantiiveilla, todelliset tekijät ja syysuhteet voivat jäädä epäselviksi. Esimerkiksi lauseessa "*avoimuuden edistäminen liittyy osallisuuden kehittämiseen*" ei selviä, kuka tai mikä edistää avoimuutta tai kehittää osallisuutta, mitä ”avoimuus” ja ”osallisuus” tarkoittavat ja miten niiden edistäminen ja kehittäminen ”liittyvät” toisiinsa.

Toisaalta substantiivirakenteiden käyttö kuuluu olennaisesti tiettyihin kirjakielen tyylilajeihin, etenkin muodollisiin ja tieteellisiin teksteihin, ei vain suomessa vaan useissa muissakin Euroopan kielissä. Ilmiö on vanha ja sitä on tutkittu paljon. On myös ilmauksia, joissa verbistä johdetun abstraktisubstantiivin ja merkitykseltään niin sanotusti kalpeamman verbin liiton käyttöä pidetään yleisesti parempana vaihtoehtona kuin vastaavan pelkän verbin käyttöä. Esimerkiksi *hän teki itsemurhan* on asiallisempi ja idiomaattisempi ilmaus kuin *hän tappoi* *itsensä*, eikä ilmaukselle *suoritetaan lähtölaskenta* löydy luontevaa vaihtoehtoa (kuten ”lähtölasketaan”), koska *lähtölaskenta* on täysin vakiintunut substantiivijohdos.

## Lähteet
*Terho Itkonen: Kieliopas: Ymmärtämistä vaikeuttavat lauserakenteet: substantiivitauti.
### Viitteet
Benjamin Christensen

**Benjamin Christensen** (28. syyskuuta 1879 Viborg, Tanska – 2. huhtikuuta 1959 Kööpenhamina, Tanska) oli tanskalainen ohjaaja ja näyttelijä, joka työskenteli sekä elokuvissa että teatterissa. Hänen tunnetuin ohjaustyönsä on *[[Noita (vuoden 1922 elokuva)|Noita]]* (1922) ja valkokangasesiintyminen Carl Theodor Dreyerin elokuvassa *[[Naisen orja (vuoden 1924 elokuva)|Naisen orja]]* (1924).

## Elämäkerta

Christensen aloitti näyttelijän opinnot Tanskan kuninkaallisessa teatterissa 1901. Hän näytteli vuoteen 1907 asti Århusin teatterissa ja Kööpenhaminassa Folkteatretissa. Christensen jätti teatterin 1907 ja siirtyi ranskalaisen samppanjanvalmistajan Lansonin edustajaksi. Elokuvauransa hän aloitti 1912. Christensen esiintyi muutamassa elokuvassa muttei ollut tyytyväinen näiden taiteelliseen laatuun. Hän saikin seuraavaksi ohjattavakseen elokuvan, ja hänen ensimmäinen elokuvansa oli *[[Salaperäinen X]]* (*Det hemmelighedsfulde X*) vuodelta 1914. Kaksi vuotta myöhemmin ilmestyi *[[Koston yö (vuoden 1916 elokuva)|Koston yö]]* (*Hævnens Nat*). Kummankaan elokuvan tarina ei ollut erityisen kiinnostava, mutta Christensin elokuvien taiteelliset ansiot saivat huomattavia kehuja. Christensen esitti molemmissa elokuvissa myös pääroolia.

Christensen teki kaksi vuotta taustatutkimusta seuraavaa elokuvaansa varten. Hän tutki vuodet 1919–1921 noituuden ja satanismin historiaa. Christensenin päätyönä pidetäänkin vuonna 1922 valmistunutta *Noitaa*, joka ainutlaatuinen elokuva, joka on uraauurtava työ sekä dokumentti- että fiktioelokuvan parissa. *Noidassa* Christensen esitti elokuvataiteen keinoin ihmiskunnan historian synkempiä aiheita.

*Noidan* jälkeen Christensen teki sopimuksen saksalaisen Ufan kanssa. Hän ohjasi Ufalle kolme elokuvaa. Christensen esitti kuitenkin myös pääroolia maanveljensä Dreyerin elokuvassa *Naisen orja*. Vuonna 1925 Christensen siirtyi Hollywoodiin, jossa hänen uransa ei missään vaiheessa kantanut kunnolla. Hollywoodissa Christensen ohjasi lopulta kuusi elokuvaa, ja hän palasi Tanskaan vuonna 1930. Vasta yhdeksän vuotta myöhemmin elokuvayhtiö Nordisk Films Kompagni palkkasi hänet. Christensen ohjasi Nordisk Filmille vuonna 1939 elokuvan *[[Avioeron lapsi]]*, joka tuotti hyvin lippuluukuilla. Kriitikot eivät kuitenkaan lämminneet elokuvalle. Tämän jälkeen hän ohjasi vielä kolme elokuvaa.

Christensenin viimeinen elokuva oli *[[Damen Med de Lyse Handsker]]*, joka oli häneltä paluu mykkäelokuvan melodramaattiseen tyyliin. Se oli vakoojajännäri, joka epäonnistui täydellisesti. Christensen jätti sen jälkeen julkisuuden. Hän työskenteli lopun elämäänsä eristyksissä pienen kööpenhaminalaisen elokuvateatterin johtajana.

## Lähteet
Mikael Granlund (jääkiekkomaalivahti)

**Mikael Granlund** (s. 27. helmikuuta 1971 Helsinki) on uransa lopettanut suomalainen jääkiekkomaalivahti, joka pelasi SM-liigassa vuosina 1991–1994. Hän voitti HIFK:n riveissä pronssimitalin kaudella .

## Ura
Mikael Granlund aloitti jääkiekon Espoossa, EJK:ssa, mutta siirtyi HIFK:hon jo 9-vuotiaana. B-juniori-ikäisenä hän vaihtoi Grankulla IFK:hon. Kausi 1990–1991 sujui I-divisioonassa GrIFK Hockeyssä ja kauden päätteeksi Granlund oli myös mukana nuorten maailmanmestaruuskilpailuissa Kanadassa. 
Kaudeksi   Granlund siirtyi SM-liigan Turun Palloseuraan (TPS). Kesken kauden hän siirtyi HIFK:hon. HIFK oli runkosarjan päätteeksi kuudes ja kohtasi puolivälierissä TPS:än. HIFK päätti kauden ottamalla pronssimitalit.

Granlund jatkoi HIFK:ssa myös kausilla 1992-1993 ja 1993-1994. 
Hän edusti Suomen A-maajoukkuetta 3 ottelussa kaudella 1993 (Deutschland-Cup). 

Kaudet 1994–1995 ja 1995–1996 Granlund pelasi Ranskassa Gap HC:ssa. Ranskasta Granlund siirtyi Saksan Heilbronner Falkeniin, jossa pelasi kauteen 1999-2000 asti. 

Granlund siirtyi kaudeksi 2000–2001 Väsby IK:hon, Ruotsin jääkiekon I-divisioonaan. Kyseisen kauden jälkeen Granlund päätti uransa.

## Lähteet

* 
*